Ovddádusbellodat sámediggejoavku oaidná ahte áššečilgehusas daddjojuvvo “Gelbbolašvuođakriisa bistá jáhkkimis hui guhkes áiggi. Váldá áiggi oahpahit doarvái olbmuid geain lea sámi giella- ja kulturgelbbolašvuohta buot bargguide priváhta ja almmolaš surggiide gos dakkár gelbbolašvuohta jerrojuvvo.”

Ovddádusbellodat sámediggejoavku doarju dán árvvoštallama, ja maid čuovvovaš mieđiheami áššis:

“Eai oro gávdnome álkis čovdosat mat jođánit veahkehit dasa ahte oahpahusfálaldagaide ja bargguide bohtet studeanttat ja bargit main sámi giella ja kulturgelbbolašvuohta. Duohtavuohta lea ahte rekrutterenvuođđu ferte nannejuvvot - sámi giellageavaheddjiid lohku ferte lassánit. Nannet rekrutterenvuođu - mearkkaša lasihit sámegiela geavaheddjiid - guhkesáiggi bargu.”

Ovddádusbellodat sámediggejoavku konstatere ahte lasihit sámegielat giellageavaheddjiid logu lea leamašan sámedikki váldoulbmil dán rájes go dat ásahuvvui 1989:s. Mii fuomášuhttit seammás ahte sámegielat giellageavaheddjiid lohku lea njiedjan olles dan áigodaga rájes. Dat lea measta nu ahte sámegielat giellageavaheddjiid oassi lea jorgut gorrálaš resurssaiguin maid Sámediggi geavaha ulbmilii. Sámedikki váldogaskaoapmi lea giellahálddašanguovlu.

Ovddádusbellodat sámediggejoavku konstatere ahte Sámediggi ii leat vel ge gávdnan makkárge čovdosa hástalussii, ja ahte dat rekruterenstrategiija iige iežas konklušuvnnas váldde bajás daid mieđihemiid maid ášši ieš cuiggoda. Prošeakta ferte šaddat vel ain dárkileabbon.